megalaa/coptic-corpora huggingface dataset:
Text: Abraham Our Father: YA 547-50
Coptic: ϫⲉⲧⲙⲉ ϣⲟⲟⲡ ϩⲣⲁⲓ ⲛϩⲏⲧⲟⲩ .
English: because the truth is in them,
Arabic: لأن البر فيهم
Text: Abraham Our Father: YA 547-50
Coptic: ⲁⲩⲱ ⲧⲁⲓ ⲧⲉ ⲧϩⲉ ⲛⲧⲁⲩⲥⲟⲟⲩⲧⲛ ϩⲛⲛⲉⲩϩⲃⲏⲩⲉ ⲧⲏⲣⲟⲩ ⲉⲃⲟⲗ ϩⲓⲧⲙⲡⲛⲟⲩⲧⲉ .
English: and thus they are upstanding in all their deeds through God.
Arabic: وبهذا استقاموا في كل أعمالهم من قَبَل الله
Text: Abraham Our Father: YA 547-50
Coptic: ⲁⲛⲟⲛ ϩⲱⲱⲛ ⲱ ⲛⲉⲥⲛⲏⲩ ⲙⲁⲣⲛⲣⲧⲙⲉ ⲁⲩⲱ ⲛⲧⲛϫⲱ ⲛⲧⲙⲉ ϫⲉⲕⲁⲥ ⲉⲛⲉⲥⲟⲟⲩⲧⲛ ϩⲛⲛⲉⲛϩⲃⲏⲩⲉ ⲧⲏⲣⲟⲩ .
English: As for us, brethren, let us perform the truth and speak the truth so that we are upstanding in all our works,
Arabic: نحن أيضاً أيها الأخوة لنعمل الحق  ونتكلم بالبر حتى نستقيم في كل أعمالنا
Text: Abraham Our Father: YA 547-50
Coptic: ⲁⲩⲱ ϫⲉⲕⲁⲥ ⲉⲛⲉϣⲱⲡⲉ ⲉⲛⲏⲡ ⲉⲛⲉⲡⲣⲟⲫⲏⲧⲏⲥ ⲙⲛⲛⲁⲡⲟⲥⲧⲟⲗⲟⲥ . ⲙⲛⲛⲉⲧⲟⲩⲁⲁⲃ ⲧⲏⲣⲟⲩ .
English: and so that we might belong to the prophets, apostles and all the saints,
Arabic: وحتى نُحسب مع الأنبياء والرسل وكل القديسين
Text: Abraham Our Father: YA 547-50
Coptic: ⲁⲩⲱ ⲛⲧⲛⲣⲙⲡϣⲁ ⲙⲡⲛⲟⲩⲧⲉ . ϫⲉⲟⲩⲙⲉ ⲡⲉ ⲡⲛⲟⲩⲧⲉ .
English: and we would be worthy of God, because God is truthful,
Arabic: ونكون مستحقين لله لأن الله هوحق
Text: Abraham Our Father: YA 547-50
Coptic: ⲁⲩⲱ ⲟⲩ ⲙⲉ ⲡⲉ ⲡⲉⲛϫⲟⲉⲓⲥ ⲓⲏⲥⲟⲩⲥ ⲡⲁⲓ ⲛⲧⲁϥϫⲟⲟⲥ ϫⲉⲁⲛⲟⲕ ⲡⲉ ⲧⲙⲉ .
English: and our Lord is truthful, who said, 'I am the truth.'
Arabic: وحق هو ربنا يسوع الذي قال : أنا هو الحق
Text: Abraham Our Father: YA 547-50
Coptic: ⲉⲧⲃⲉⲡⲁⲓ ⲙⲡⲣⲧⲣⲉⲛϣⲱⲡⲉ ⲉⲛϫⲱ ⲙⲡϭⲟⲗ .
English: Therefore let us not lie
Arabic: لأجل هذ ا لا تجعلونا متكلمين بالكذب
Text: Abraham Our Father: YA 547-50
Coptic: ⲉⲧⲃⲉⲛⲉⲛϩⲃⲏⲩⲉ ⲉⲧϩⲟⲟⲩ ⲉⲧⲛⲉⲓⲣⲉ ⲙⲙⲟⲟⲩ ϩⲙⲡⲕⲁⲕⲉ .
English: about evil deeds that we do in the darkness
Arabic: عن أعمالنا الشريرة التي عملناها في الظلمة
Text: Abraham Our Father: YA 547-50
Coptic: ϫⲉⲉⲛⲛⲉⲛϣⲱⲡⲉ ⲉⲛⲏⲡ ⲉⲡⲥⲁⲧⲁⲛⲁⲥ .
English: so that we do not belong to Satan,
Arabic: حتى لا نُحسب مع الشيطان
Text: Abraham Our Father: YA 547-50
Coptic: ⲡⲁⲓ ⲉⲧⲉⲙⲛⲙⲉ ϣⲟⲟⲡ ϩⲣⲁⲓ ⲛϩⲏⲧϥ
English: in whom no truth exists,
Arabic: هذا الذي لا خق فيه
Text: Abraham Our Father: YA 547-50
Coptic: ϫⲉⲟⲩⲣⲉϥϫⲓϭⲟⲗ ⲡⲉ .
English: because he is a liar
Arabic: لأنه كاذب
Text: Abraham Our Father: YA 547-50
Coptic: ⲁⲩⲱ ⲙⲡϥⲁϩⲉⲣⲁⲧϥ ϩⲛⲙⲉ ⲉⲛⲉϩ
English: and he does not ever stand fast truthfully.
Arabic: ولم يثبت في الحق أبداً
Text: Abraham Our Father: YA 547-50
Coptic: ⲉⲧⲃⲉⲡⲁⲓ ⲣⲱ ϥⲥϩⲟⲩⲟⲣⲧ ⲉϥϫⲟ ⲙⲡϭⲟⲗ ⲙⲛⲛⲟⲃⲉ ⲛⲓⲙ ϩⲣⲁⲓ ϩⲛⲛⲉⲧⲉⲛⲟⲩϥ ⲛⲉ ⲕⲁⲧⲁⲧϩⲉ ⲉⲧⲥⲏϩ .
English: Therefore indeed he is cursed, sowing lies and every sin among his companions, as it is written,
Arabic: لأجل ذلك فمه ملعون يتكلم بالكذب وكل خطية في خاصته كما هو مكتوب
Text: Abraham Our Father YA 551-54
Coptic: ⲡⲥⲁⲧⲁⲛⲁⲥ .
English: [continued from YA550] Satan.
Arabic: الشيطان
Text: Abraham Our Father YA 551-54
Coptic: ⲙⲡⲱⲣ ⲟⲛ ⲉⲧⲣⲉⲛϣⲱⲡⲉ ⲙⲡⲣⲟⲇⲟⲧⲏⲥ . ⲁⲩⲱ ⲛⲣⲉϥϫⲓⲟⲩⲉ . ϫⲉⲛⲛⲉⲛϣⲱⲡⲉ ⲛⲧϩⲉ ⲛⲓⲟⲩⲇⲁⲥ ⲡⲁⲓⲛⲧⲁϥϫⲟⲟⲥ ⲉⲧⲃⲏⲏⲧϥ ⲉⲃⲟⲗ ϩⲓⲧⲙⲡⲛⲉⲩⲙⲁ ⲉⲧⲟⲩⲁⲁⲃ
English: Let us not be traitors and thieves, so that we are not like Judas about whom it was said, with the Holy Spirit's help,
Arabic: دعونا لا نكون خائنين ولصوص حتى لا نصبح مثل يهوذا هذا الذي قيل عنه من قبل الروح القدس
Text: Abraham Our Father YA 551-54
Coptic: ϫⲉⲙⲁⲣⲉⲡⲥⲁϩⲟⲩ ⲃⲱⲕ ⲉϩⲟⲩⲛ ⲉϩⲏⲧϥ ⲛⲧϩⲉ ⲛⲟⲩⲙⲟⲟⲩ . ⲁⲩⲱ ⲛⲧϩⲉ ⲛⲟⲩⲛⲉϩ ϩⲛⲛⲉϥⲕⲉⲉⲥ .
English: Let the curse descend on him like water and oil in his bones.'
Arabic: لتدخل اللعنة كمياه في حشاه وكزيت في عظامه
Text: Abraham Our Father YA 551-54
Coptic: ⲉⲧⲃⲉⲡⲁⲓ ⲙⲡⲣⲧⲣⲉⲛϣⲱⲡⲉ ⲛϩⲉⲛⲣⲱⲙⲉ ⲛⲕⲣⲟϥ ⲙⲡⲉⲙⲧⲟ ⲉⲃⲟⲗ ⲙⲡϫⲟⲉⲓⲥ ϩⲛⲗⲁⲁⲩ ⲛϩⲱⲃ ⲉϥϩⲟⲟⲩ .
English: Therefore let us not be deceitful in the presence of the Lord, through any wicked deed,
Arabic: لأجل ذلك دعونا ألا نكون رجال غش أمام الرب بأي عمل شرير
Text: Abraham Our Father YA 551-54
Coptic: ⲉⲓⲧⲉ ϩⲛⲟⲩϫⲱϩⲙ ⲙⲛⲟⲩⲥⲱⲱϥ . ⲉⲓⲧⲉ ϩⲛⲟⲩϫⲓⲟⲩⲉ ⲙⲛⲟⲩϭⲟⲗ . ⲏ ϩⲛⲟⲩⲙⲟⲥⲧⲉ ⲙⲛⲟⲩⲙⲛⲧⲃⲁⲃⲉⲣⲱⲙⲉ . ⲏ ϩⲛⲟⲩϩⲩⲡⲟⲕⲣⲓⲥⲓⲥ ⲙⲛⲟⲩⲉⲟⲟⲩ ⲉϥϣⲟⲩⲉⲓⲧ .
English: either a pollution or a defilement, or thieving or lying, or hatred or bragging or hypocrisy, and vainglory.
Arabic: سواء نجس أو دنس أو سرقة أو كذب أو بغض أو تكبُّر أو رياء  ومجد باطل
Text: Abraham Our Father YA 551-54
Coptic: ⲛⲓⲙ ⲛⲉ ⲛⲃⲁⲃⲉⲣⲱⲙⲉ . ⲉⲓⲙⲏⲧⲓ ⲉⲛⲁⲓ ⲉⲧϩⲙϩⲙ .
English: Who are the braggarts but those who shout,
Arabic: من هم المتكبرين؟ ما هم إلا الذين يضجون
Text: Abraham Our Father YA 551-54
Coptic: ⲁⲩⲱ ⲉⲧⲕⲓⲙ ⲛⲧⲉⲩⲁⲡⲉ . ϩⲛⲟⲩⲙⲁⲕϩ ⲉϥϫⲟⲥⲉ ⲙⲛⲟⲩⲕⲓⲙ ⲛⲃⲁⲗ ⲉϩⲣⲁⲓ ⲉϫⲛⲛⲉⲧⲣϩⲙⲙⲉ ⲙⲙⲟⲟⲩ .
English: and who put their noses in the air and look down at those who guide them,
Arabic: ويشمخون برؤوسهم عالياً (يحركون رؤوسهم برقاب مرتفعة) ويتعالون (يرفعون عيونهم على) على مدبريهم
Text: Abraham Our Father YA 551-54
Coptic: ⲉⲧϥⲓ ⲙⲡⲉⲩⲣⲟⲟⲩϣ . ⲁⲩⲱ ⲉⲧϯⲥⲃⲱ ⲛⲁⲩ
English: who take care of them and teach them
Arabic: مَنْ يهتمون بهم ومن يعلِّمونهم
Text: Abraham Our Father YA 551-54
Coptic: ⲉⲧⲣⲉⲩϣⲱⲡⲉ ϩⲛⲟⲩⲧⲥⲁⲛⲟ ϩⲛⲛⲧⲟϣ ⲧⲏⲣⲟⲩ ⲛⲧⲉⲡⲛⲟⲩⲧⲉ .
English: so that they might live orderly according to God's ordinances?
Arabic: ليكونوا بلياقة في كل مقاصد الرب
Text: Abraham Our Father YA 551-54
Coptic: ⲁϣ ⲛⲉ ⲛϩⲩⲡⲟⲕⲣⲓⲧⲏⲥ ⲉⲓⲙⲏⲧⲓ ⲉϩⲉⲛⲣⲱⲙⲉ ⲉⲩⲛϩⲉⲛⲣⲱⲙⲉ ϭⲁⲗⲱⲟⲩ ⲉⲣⲟⲟⲩ . ⲉⲩϩⲱⲃⲥ ⲉⲃⲟⲗ ⲉϫⲛⲛⲉⲧⲉⲓⲣⲉ ⲛⲧⲡⲁⲣⲁⲃⲁⲥⲓⲥ ϩⲛϩⲱⲃ ⲛⲓⲙ ⲙⲙⲛⲧϣⲁϥⲧⲉ .
English: Who are the hypocrites but the people who live with [braggarts] and conceal their transgressions through every wickedness?
Arabic: من هم المرائين إلا أناس يسكن لديهم رجال يتسترون على أعمال المعصية وكل أمور الخطية
Text: Abraham Our Father YA 551-54
Coptic: ⲉⲧⲃⲉⲡⲁⲓ ⲙⲡⲱⲣ ⲉⲧⲣⲉⲛⲡⲗⲁⲛⲁ ϩⲛⲟⲩⲙⲛⲧⲛⲟⲩϫ ⲛⲧⲛϩⲱⲃⲥⲉⲃⲟⲗ ⲉϫⲛⲛⲛⲟⲃⲉ ⲛⲛⲉⲛⲉⲣⲏⲩ .
English: Therefore let us not be deceitful falsely, and conceal our sins from our companions
Arabic: لأجل ذلك دعونا لا نضل بالكذب ونتستر على خطايا بعضنا البعض
Text: Abraham Our Father YA 551-54
Coptic: ϫⲉⲡⲁⲓ ⲡⲉ ⲡϣⲟⲣϣⲣ ⲛⲥⲩⲛⲁⲅⲱⲅⲏ ⲛⲓⲙ ⲛⲧⲁⲩⲣⲛⲟⲃⲉ ⲙⲡⲉⲙⲧⲟ ⲉⲃⲟⲗ ⲙⲡⲛⲟⲩⲧⲉ ϫⲓⲛⲛϣⲟⲣⲡ ϣⲁϩⲣⲁⲓ ⲉⲡⲟⲟⲩ ⲛϩⲟⲟⲩ .
English: because that causes disturbances in every community, when people sin in the presence of God for all time.
Arabic: لأن هذا هو سبب خراب كل مجلس (مجتمع رهباني) عندما أخطأ (الناس) أمام الله منذ البدء وحتى اليوم
Text: Abraham Our Father YA 551-54
Coptic: ⲁⲗⲗⲁ ϩⲛⲟⲩϯⲥⲃⲱ ⲙⲁⲣⲛϯⲥⲃⲱ ⲛⲛⲉⲛⲉⲣⲏⲩ ⲉⲧⲙⲣⲛⲟⲃⲉ ⲙⲡⲉⲙⲧⲟ ⲉⲃⲟⲗ ⲙⲡϫⲟⲉⲓⲥ .
English: But let us teach our companions by instruction not to sin in the presence of the Lord.
Arabic: لكن فلنرشد بعضنا البعض في أدب حتى لا نخطئ أمام الرب
Text: Abraham Our Father YA 551-54
Coptic: ⲁⲩⲱ ⲟⲛ ⲉⲛϣⲁⲛϣⲱϥⲧ ⲛⲧⲛⲉⲓⲣⲉ ⲛⲟⲩⲙⲛⲧϣⲁϥⲧⲉ ϩⲛⲟⲩϫⲡⲓⲟ ⲙⲁⲣⲛϫⲡⲓⲟ ⲛⲛⲉⲛⲉⲣⲏⲩ
English: And if we stumble and act wickedly through a mistake, let us share blame with our companions
Arabic: وأيضاً إن أخطأنا وعملنا اثم فلنوبخ بعضنا البعض
Text: Abraham Our Father YA 551-54
Coptic: ϫⲉⲡⲁⲓ ⲡⲉ ⲡⲧⲁϫⲣⲟ . ⲁⲩⲱ ⲡⲥⲟⲟϩⲉ ⲛⲥⲩⲛⲁⲅⲱⲅⲏ ⲛⲓⲙ ⲛⲧⲁⲩⲣⲁⲛⲁϥ ⲙⲡϫⲟⲉⲓⲥ ϫⲓⲛⲛⲛϣⲟⲣⲡ ϣⲁϩⲣⲁⲓ ⲉⲧⲉⲛⲟⲩ .
English: because that is the strength and the foundation of every community which is pleasing to God for all time.
Arabic: لأن هذا هو ثيات وتقويم كل مجلس (مجتمع رهباني) يرضي الرب منذ البدء وحتى الآن
Text: Abraham Our Father YA 551-54
Coptic: ⲛⲟⲩⲙⲟⲓϩⲉ ⲁⲛ ⲧⲉ ⲉⲛϣⲁⲛϣⲱⲡⲉ ⲛⲧϩⲉ ⲛⲛⲉⲡⲣⲟⲫⲏⲧⲏⲥ ⲛⲛⲟⲩϫ ⲛⲧⲛϩⲱⲃⲥ ⲉⲃⲟⲗ ⲉϫⲛⲛⲛⲟⲃⲉ ⲛⲛⲉⲛⲉⲣⲏⲩ
English: Indeed it is not wonderful whenever we act like the false prophets and we conceal our sins from our companions,
Arabic: ليس عجباً إذا ما صرنا مثل الأنبياء الكذبة ونتستر على خطايا بعضنا البعض
Text: Abraham Our Father YA 551-54
Coptic: ⲛⲧⲉⲡⲛⲟⲩⲧⲉ . ⲡⲱϩⲧ ⲙⲡⲉϥⲥⲁϩⲟⲩ ⲉϩⲣⲁⲓ ⲉϫⲱⲛ ϩⲛⲟⲩϭⲱⲛⲧ ⲙⲛⲟⲩⲟⲣⲅⲏ .
English: and God must pour his curse on us angrily and wrathfully.
Arabic: فيصب الله لعنته علينا بفضب وحنق
Text: Abraham Our Father YA 551-54
Coptic: ⲁⲗⲗⲁ ⲧⲉϣⲡⲏⲣⲉ ⲛⲧⲟϥ ⲧⲉ ⲉⲛϣⲁⲛⲟⲩⲁϩ ⲛⲥⲁⲡⲉⲥⲙⲟⲧ ⲛⲛⲉⲛⲉⲓⲟⲧⲉ ⲛⲉⲡⲣⲟⲫⲏⲧⲏⲥ ⲙⲛⲛⲁⲡⲟⲥⲧⲟⲗⲟⲥ .
English: But the wonder occurs whenever we follow the pattern set by our fathers, the prophets and apostles
Arabic: ولكن العجيب هو إذا ما إتبعنا سلوك آبائنا الأنبياء والرسل
Text: Abraham Our Father YA 551-54
Coptic: ⲛⲧⲛϣⲱⲡⲉ ⲉⲛϯⲥⲃⲱ ⲛⲛⲉⲛⲉⲣⲏⲩ ⲉⲧⲙⲣⲛⲟⲃⲉ ⲙⲡⲉⲙⲧⲟ ⲉⲃⲟⲗ ⲙⲡⲛⲟⲩⲧⲉ .
English: and we teach our companions not to sin in the presence of God;
Arabic: وصائرين معلمين لبعضنا البعض كي لا نخطئ أمام الله
Text: Abraham Our Father YA 551-54
Coptic: ⲁⲩⲱ ⲟⲛ ⲕⲁⲛ ⲉⲛϣⲁⲛⲉⲓⲣⲉ ⲛⲟⲩⲙⲛⲧϣⲁϥⲧⲉ ϩⲛⲟⲩⲙⲛⲧⲁⲧⲥⲟⲟⲩⲛ . ϩⲛⲟⲩϫⲡⲓⲟ ⲛⲧⲛϫⲡⲓⲟ ⲛⲛⲉⲛⲉⲣⲏⲩ ⲉⲧⲣⲉⲛⲙⲉⲧⲁⲛⲟⲉⲓ .
English: our companions so that we repent,
Arabic: وأيضا إذا ما أخطأنا بغير معرفة فلنبكت بعضنا البعض تبكيتاً حتى نتوب
Text: Abraham Our Father YA 551-54
Coptic: ϫⲉⲕⲁⲥ ⲉⲣⲉⲡϫⲟⲉⲓⲥ ⲡⲱϩⲧ ⲙⲡⲉϥⲥⲙⲟⲩ ⲉϩⲣⲁⲓ ⲉϫⲱⲛ ϩⲛⲟⲩⲛⲁ ⲙⲛⲟⲩⲙⲛⲧϣⲁⲛϩⲧⲏϥ
English: so the Lord can pour his blessing on us mercifully and patiently.
Arabic: حتى يسكب الرب علينا بركته برحمة ورأفة
Text: Abraham Our Father YA 551-54
Coptic: ⲡⲗⲏⲛ ⲉϣϫⲉ ⲡⲉⲧⲉϣϣⲉ ⲡⲉ ⲉⲧⲣⲉⲛϫⲉϩⲁϩ ⲛϣⲁϫⲉ . ⲛⲏⲧⲛ ϩⲛⲧⲉⲓⲉⲡⲓⲥⲧⲟⲗⲏ .
English: In addition to it being appropriate that we write many words to you in this letter,
Arabic: مع ذلك إذا كان ينبغي أن نقول لكم كلاماً كثيراً في هذه الرسالة
Text: Abraham Our Father YA 551-54
Coptic: ⲡⲉⲧⲉϣϣⲉ ⲟⲛ ⲡⲉ ⲉⲧⲣⲉⲛϩⲱ ⲉⲣⲟⲛ .
English: it is also appropriate that we are sufficient
Arabic: فيليق أيضاً أن نكتفي
Text: Abraham Our Father YA 551-54
Coptic: ⲁⲩⲱ ⲛⲧⲛϯⲧⲏⲩⲧⲛ ⲉⲧⲟⲟⲧϥ ⲙⲡⲛⲟⲩⲧⲉ ⲙⲛⲛϣⲁϫⲉ ⲧⲏⲣⲟⲩ ⲛⲛⲉⲅⲣⲁⲫⲏ . ⲛⲧϩⲉ ⲉϣⲁϥϫⲟⲟⲥ ⲛϭⲓⲡⲁⲡⲟⲥⲧⲟⲗⲟⲥ .
English: and we instruct you by God and all the sayings of the Scripture, just as the apostle said,
Arabic: ونستودعكم  لله وكل كلام الكتب (المقدسة) مثل ما قال الرسول
Text: Abraham Our Father YA 551-54
Coptic: ϫⲉϯϯ ⲙⲙⲱⲧⲛ ⲉⲧⲟⲟⲧϥ ⲙⲡⲛⲟⲩⲧⲉ ⲙⲛⲡϣⲁϫⲉ ⲛⲧⲉϥⲭⲁⲣⲓⲥ . ⲡⲉⲧⲉⲩⲛϭⲟⲙ ⲙⲙⲟϥ ⲉⲕⲱⲧ ⲙⲙⲱⲧⲛ ⲁⲩⲱ ⲉϯ ⲛⲏⲧⲛ ⲛⲧⲉⲕⲗⲏⲣⲟⲛⲟⲙⲓⲁ ⲙⲛⲛⲉⲧⲟⲩⲁⲁⲃ ⲧⲏⲣⲟⲩ .
English: I instruct you by God and the saying of his grace . . . and so I give you the inheritance with all the saints.'
Arabic: أستودعكم لله ولكلمة نعمته القادرة أن تبنيكم وتعطيكم ميراثاً مع جميع المقدسين
Text: Abraham Our Father YA 551-54
Coptic: ⲧⲉⲛⲟⲩ ϭⲉ ⲉⲡⲉⲓⲇⲏ ⲁⲧⲉⲧⲛⲧⲛⲛⲟⲟⲩ ⲛⲁⲛ
English: And now, since you wrote to us,
Arabic: والآن حيث أنكم أرسلتم لنا
Text: Abraham Our Father YA 551-54
Coptic: ϫⲉⲁⲧⲥⲱⲛⲉ ⲛⲧⲁⲧⲉⲧⲛⲧⲁϩⲟⲥ ⲉⲣⲁⲧⲥ ⲉⲡⲙⲁ ⲛⲧⲉⲛⲧⲁⲥⲙⲟⲩ . ⲁⲑⲉⲧⲓ ⲙⲡϩⲱⲃ ⲛⲧⲁⲧⲉⲧⲛⲧⲟϣⲥ ⲉⲣⲟϥ .
English: ‘The sister whom you appointed instead of the one who died has refused the task that you assigned to her.’
Arabic: أن الأخت التي عينتوها بدلاً من المتوفاة رفضت العمل الذي كلفتموها به
Text: Abraham Our Father YA 551-54
Coptic: ⲧⲛⲟⲩⲱϣ ⲉⲧⲣⲉⲧⲛⲧⲁⲙⲟⲛ ϫⲉⲉⲧⲃⲉⲟⲩ ⲁⲥⲗⲟ ⲙⲙⲁⲩ ϩⲙⲡⲧⲱϣ ⲛⲧⲁⲧⲉⲧⲛⲧⲟϣⲥ ⲉⲣⲟϥ .
English: I want you to tell me why she refused the post that was assigned.
Arabic: نريد أن تعلمونا لماذا توقفت عن الإلتزام الذي قررتموه لها
Text: Abraham Our Father YA 551-54
Coptic: ϫⲉⲕⲁⲥ ⲉⲛϣⲁⲛⲉⲓⲙⲉ ϫⲉⲛⲧⲁⲥⲁⲑⲉⲧⲓ ϫⲉⲙⲛϣϭⲟⲙ ⲙⲙⲟⲥ ⲉϥⲓ ϩⲁⲡⲉϩⲱⲃ ⲛⲧⲁⲩⲧⲟϣⲥ ⲉⲣⲟϥ ⲉⲥⲉⲙⲧⲟⲛ ⲙⲙⲟⲥ ϩⲛⲟⲩⲉⲓⲣⲏⲛⲏ ϩⲙⲡⲉⲥⲙⲁ ⲛϩⲙⲟⲟⲥ ⲉⲛⲉⲥⲛϩⲏⲧϥ ⲛϣⲟⲣⲡ .
English: Because if I know that she refused because she was not capable of bearing up under the task appointed to her, then she can stay peacefully in the rank where she was before.
Arabic: لكي إذا ما علمت أنها رفضت لعدم قدرتها على تحمّل العمل المقرر لها فلتسترح بسلام في مكانها الذي كانت فيه من قبل
Text: Abraham Our Father YA 551-54
Coptic: ⲉϣⲱⲡⲉ ⲇⲉ ⲛⲧⲟϥ ⲛⲧⲁⲥⲁⲑⲉⲧⲓ ϩⲛⲟⲩϯⲧⲱⲛ ⲙⲛⲟⲩⲙⲛⲧⲁⲧⲥⲃⲱ .
English: But if it's the case that she refused argumentatively and ignorantly
Arabic: أما إذا كانت رفضت بخصام وجهالة
Text: Abraham Our Father YA 551-54
Coptic: ⲁⲩⲱ ⲛⲧⲟⲥ ⲛⲥϫⲓϭⲟⲗ ⲙⲡⲉⲙⲧⲟ ⲉⲃⲟⲗ ⲙⲡϫⲟⲉⲓⲥ
English: and she lied in the presence of the Lord, saying,
Arabic: وأنها تفوهت بالأكاذيب أمام الرب
Text: Abraham Our Father YA 551-54
Coptic: ϫⲉⲛⲧⲁⲓⲁⲑⲉⲧⲓ ϫⲉⲙⲛϭⲟⲙ ⲙⲙⲟⲓ ⲉⲣⲡⲁⲓ .
English: 'I refuse because I am not capable of doing this task.'
Arabic: قائلة): أنا رفضت لعدم قدرتي على عمل ذلك
Text: Abraham Our Father YA 551-54
Coptic: ⲁⲩⲱ ⲙⲛⲛⲥⲁϩⲉⲛϩⲟⲟⲩ . ⲏ ⲙⲛⲛⲥⲁϩⲉⲛⲟⲩⲟⲉⲓϣ ⲛⲧⲛⲥⲱⲧⲙ ϫⲉⲛⲧⲁⲥⲁⲑⲉⲧⲓ ϩⲛⲟⲩⲙⲛⲧⲣⲉϥϭⲛⲁⲣⲓⲕⲉ ⲡⲉⲧⲛⲛⲁⲁⲁϥ ⲛⲁⲥ ⲧⲉⲧⲛⲁⲉⲓⲙⲉ ⲉⲣⲟϥ ⲧⲏⲣⲧⲛ .
English: And after some days or after some time should we find out, then you know what it is you shall do to her
Arabic: وبعد بضع أيام أو بعد بضعة وقت من سماعنا أنها رفضت بانتقاد ,ستعرفون كلكم ما سوف نعمله لها
Text: Abraham Our Father YA 551-54
Coptic: ⲉⲃⲟⲗ ϫⲉⲙⲡⲥⲧⲁⲙⲟⲛ ϫⲉⲛⲧⲁⲩϫⲓⲧⲥ ⲛϭⲟⲛⲥ ϩⲛⲟⲩ .
English: because she did not inform us that she had been abused administratively
Arabic: لأنها لم تعلمنا بماذا ظلموها
Text: Abraham Our Father YA 551-54
Coptic: ⲏ ⲛⲧⲁⲩⲑⲙⲕⲟⲥ ϩⲛⲁϣ ⲛϩⲱⲃ .
English: or anyway in which she had been humiliated.
Arabic: أو في أي أمر أساءوا إليها
Text: Abraham Our Father YA 551-54
Coptic: ⲉϣⲱⲡⲉ ⲟⲛ ⲉⲛϣⲁⲛϩⲉ ⲉⲣⲟⲥ ⲉϩⲉⲛⲕⲟⲟⲩⲉ ⲛⲉⲧⲕⲱⲗⲩ ⲙⲙⲟⲥ ⲉⲧⲙⲧⲣⲉⲥϫⲉⲧⲙⲉ . ⲛⲉⲓⲕⲟⲟⲩⲉ ⲟⲛ ⲛⲉⲧⲛⲛⲁⲁⲁⲩ ⲛⲁⲩ ⲛⲥⲉⲛⲁϩⲱⲡ ⲁⲛ ⲉⲣⲱⲧⲛ
English: Finally, if we find out that she did not tell the truth because others prevented her, it shall not be hidden from you how we shall punish them.
Arabic: أيضاً إذا ما وجدنا أن أخرين قد منعوها لكي لا تقول الحقيقة، سوف لا نخفي عنكم أيضاً ماا سنفعله لهؤلاء الأخرين
Text: Abraham Our Father YA 551-54
Coptic: ϫⲉⲛⲧⲟⲟⲩ ⲁⲩⲱ ⲛⲧⲟⲥ . ⲁⲩⲥⲙⲓⲛⲉ ⲛⲟⲩⲇⲓⲁⲑⲏⲕⲏ ⲙⲛⲡϭⲟⲗ ϩⲙⲡϣⲟϫⲛⲉ ⲙⲡⲥⲁⲧⲁⲛⲁⲥ .
English: For both they and she have made a covenant with falsehood, on the advice of Satan.
Arabic: لأنهم وإياها قد قطعوا عهداً مع الكذب بمشورة الشيطان
Text: Abraham Our Father YA 551-54
Coptic: ⲙⲛⲛⲥⲁⲛⲁⲓ ⲇⲉ ⲉⲓⲥⲡϩⲗⲗⲟ ⲁⲓⲧⲛⲛⲟⲟⲩϥ ϣⲁⲣⲱⲧⲛ .
English: After all this, behold, I will send the male elder to you
Arabic: وبعد هذا ها الشيخ قد أرسلته إليكم
Text: Abraham Our Father YA 551-54
Coptic: ϫⲉⲕⲁⲥ ⲉⲧⲉⲧⲛⲛⲁⲣⲡⲙⲉⲉⲩⲉ ⲙⲡⲛⲟⲩⲧⲉ ⲛⲧⲉⲧⲛϣⲛϩⲧⲏⲧⲛ ϩⲁⲣⲱⲧⲛ ϩⲁⲧⲛⲧⲏⲩⲧⲛ . ⲁⲩⲱ ϩⲁⲣⲟⲛ ϩⲱⲱⲛ ϩⲁⲧⲏⲛ .
English: so that you can remember God, and pity yourselves, female monks in your community and male monks in ours,
Arabic: حتى تذكروا الله وتترفقوا بأنفسكم وبنا أيضاً
Text: Abraham Our Father YA 551-54
Coptic: ⲛⲧⲉⲧⲛⲧⲁⲙⲟⲛ ⲉⲛⲉⲓⲙⲛⲧⲣⲉϥⲧⲱϩ ⲧⲏⲣⲟⲩ ⲉⲧϩⲁⲧⲛⲧⲏⲩⲧⲛ .
English: and you tell us all the disturbances that happen in your community
Arabic: وأن تعلمونا بالإرتباك الحادث عندكم
Text: Abraham Our Father YA 551-54
Coptic: ϫⲉⲁⲛⲱϫⲛ ϩⲛⲟⲩⲙⲕⲁϩ ⲛϩⲏⲧ ⲁⲛⲟⲛ ⲁⲩⲱ ⲛⲧⲱⲧⲛ .
English: so that we can be free from pain, we and you
Arabic: لأننا توقفنا عن الحزن، نحن وأنتم
Text: Abraham Our Father: ZH fragments 1a-d
Coptic: ϩⲉⲛⲣⲱⲙⲉ ⲇⲉ ⲛⲧⲟϥ ⲉⲙⲛⲧⲁⲩ ⲙⲙⲁⲩ ⲛϩⲉⲛϣⲏⲣⲉ ⲙⲛϩⲉⲛϣⲉⲉⲣⲉ ⲕⲁⲧⲁⲥⲁⲣⲝ .
English: But people who do not have sons and daughters according to the flesh,
Arabic: أما الناس الذين ليس لهم أبناء وبنات حسب الجسد
Text: Abraham Our Father: ZH fragments 1a-d
Coptic: ⲏ ⲛⲧⲟϥ ⲉⲟⲩⲛⲧⲁⲩ  ⲁⲩⲱ ⲛⲥⲉⲁⲡⲟⲧⲁⲥⲥⲉ ⲙⲙⲟⲟⲩ
English: or who have renounced those they did have,
Arabic: أو نبذوا الذين لهم
Text: Abraham Our Father: ZH fragments 1a-d
Coptic: ⲙⲛϩⲉⲛϩⲩⲡⲁⲣⲭⲟⲛⲧⲁ ⲉⲛⲁϣⲱⲟⲩ . ⲉⲩⲟⲩⲱϣ ⲉⲙⲟⲟϣⲉ ⲕⲁⲧⲁⲡⲉⲙⲡϣⲁ ⲙⲡⲧⲱϩⲙ
English: along with their numerous material possessions, because they wished to follow according to the worth of the calling,
Arabic: ومن ثم المتتلكات الكثيرة مريدين أن يسلكوا كما يحق للدعوة
Text: Abraham Our Father: ZH fragments 1a-d
Coptic: ⲙⲡⲉⲛⲧⲁϥⲧⲁϩⲙⲟⲩ ⲉⲡⲉⲓⲃⲓⲟⲥ ⲡⲁⲓ .
English: which called them to this life
Arabic: التي دعاهم بها في هذه الحياة
Text: Abraham Our Father: ZH fragments 1a-d
Coptic: ⲛⲁⲓ ⲛⲉ ⲛⲥⲓⲟⲩⲣ ⲙⲛⲙⲡⲁⲣⲑⲉⲛⲟⲥ . ⲉⲧⲉⲛⲧⲱⲧⲛ ⲡⲉ ⲛⲉⲥⲛⲏⲩ ⲙⲛⲟⲩⲟⲛ ⲛⲓⲙ ⲉⲧⲉⲅⲕⲣⲁⲧⲉⲩⲉ ⲙⲙⲟⲟⲩ ϩⲙⲙⲁ ⲛⲓⲙ ϩⲙⲡⲕⲁϩ ⲧⲏⲣϥ .
English: are indeed eunuchs and virgins—and this means you, brethren, as well as everyone everywhere on the whole earth who is celibate,
Arabic: هؤلاء هم الخصيان والعذارى الذين هم أنتم  أيها الأخوة وكل أحد قد تعفف في كل مكان في كل الأرض
Text: Abraham Our Father: ZH fragments 1a-d
Coptic: ⲉⲓⲧⲉ ⲛⲉⲧⲉⲛⲥⲉⲥⲟⲟⲩⲛ ⲁⲛ ϫⲉⲟⲩ ⲡⲉ ⲡⲅⲁⲙⲟⲥ ⲉⲧⲧⲁⲉⲓⲏⲩ ⲙⲛⲡⲙⲁ ⲛⲛⲕⲟⲧⲕ ⲉⲧⲃⲃⲏⲩ . ⲉⲓⲧⲉ ⲛⲉⲛⲧⲁⲩϫⲓϩⲓⲙⲉ ⲙⲛⲛⲉⲛⲧⲁⲩϫⲓϩⲁⲓ . ⲁⲩⲱ ⲛⲧⲉⲣⲟⲩⲣϩⲛⲁⲩ
English: either those who have not known honorable marriage and the pure bed, or those who took a wife or husband but when they were willing
Arabic: أما الذين لا يعرفون ما هو الزواج المكرم والمضجع الطاهر أو الذين تزوجوا أو اللائي تزوجن أو متى أرادوا
Text: Abraham Our Father: ZH fragments 1a-d
Coptic: ⲉⲃⲟⲗ ϩⲓⲧⲙⲡⲛⲟⲩⲧⲉ ϩⲙⲡϣⲟϫⲛⲉ ⲙⲡⲉⲛⲧⲁϥϫⲟⲟⲥ
English: through God by the counsel of the one who said,
Arabic: من قبل الله  بمشورة القائل
Text: Abraham Our Father: ZH fragments 1a-d
Coptic: ϫⲉⲡⲉⲧⲉⲟⲩⲛϭⲟⲙ ⲙⲙⲟϥ ⲉϥⲓ . ⲙⲁⲣⲉϥϥⲓ .
English: ‘Let whoever can receive, receive.’
Arabic: إذاَ مَن يستطيع أن يتحمَّل فليتحمَّل
Text: Abraham Our Father: ZH fragments 1a-d
Coptic: ⲁⲩⲁⲡⲟⲧⲁⲥⲥⲉ ⲙⲡⲅⲁⲙⲟⲥ ⲉⲧⲧⲁⲉⲓⲏⲩ  ⲙⲛⲡⲙⲁ ⲛⲛⲕⲟⲧⲕ ⲉⲧⲧⲃⲃⲏⲩ
English: They renounced honorable marriage, and the pure bed,
Arabic: أنهم رفضو الزواج المكرّم والمضجع الطاهر
Text: Abraham Our Father: ZH fragments 1a-d
Coptic: ⲁⲩⲱ ⲁⲩⲁⲡⲟⲧⲁⲥⲥⲉ ⲛⲛⲉⲩϣⲏⲣⲉ ⲙⲛⲛⲉⲩϣⲉⲉⲣⲉ .  ⲙⲛⲛⲉⲩⲥⲛⲏⲩ ⲙⲛⲛⲉⲩⲉⲓⲟⲧⲉ . ⲙⲛϩⲛⲁⲩ ⲛⲓⲙ ⲉⲧϣⲟⲟⲡ ⲛⲁⲩ .
English: and they renounced their sons, their daughters, their siblings, their parents and everything they had,
Arabic: ورفضوا أبنائهم وبناتهم وأخوتهم وآبائهم وكل مالهم من متاع
Text: Abraham Our Father: ZH fragments 1a-d
Coptic: ⲉⲩⲉⲓⲣⲉ ⲙⲡⲙⲉⲉⲩⲉ  ⲙⲡϣⲁϫⲉ ⲙⲡϫⲟⲉⲓⲥ .
English: remembering the word of the Lord,
Arabic: متذكرين كلمة الرب
Text: Abraham Our Father: ZH fragments 1a-d
Coptic: ϫⲉⲡⲉⲧⲛⲏⲩ ϣⲁⲣⲟⲓ  ⲉϥⲙⲟⲥⲧⲉ ⲙⲡⲉϥⲉⲓⲱⲧ ⲙⲛⲧⲉϥⲙⲁⲁⲩ . ⲙⲛⲛⲉϥϣⲏⲣⲉ . ⲙⲛⲛⲉϥⲥⲛⲏⲩ ⲙⲛⲛⲉϥⲥⲱⲛⲉ  ⲉⲧⲓ ⲇⲉ ⲧⲉϥⲕⲉⲯⲩⲭⲏ .
English: 'The one who follows me must hate his father and his mother, his children, his brothers and sisters and even also his own soul.' 
Arabic: مَن يأتي إليّ فليبغض أباه وأمه وأبنائه وأخوته وأخواته حتى نفسه أيضاً
Text: Abraham Our Father: ZH fragments 1a-d
Coptic: ⲛⲁⲓ ⲛⲧⲉⲓϩⲉ ⲛⲉⲧⲛⲁϣϭⲙϭⲟⲙ ⲉⲣⲙⲁⲑⲏⲧⲏⲥ ⲙⲡϫⲟⲉⲓⲥ ⲕⲁⲧⲁⲛⲉⲅⲣⲁⲫⲏ .
English: These in this way are those who are capable of being disciples of the Lord, according to the Scriptures.
Arabic: وهكذا هؤلاء من يمكنهم أن يصيروا تلاميذ للرب حسب الكتب المقدسة
Text: Abraham Our Father: ZH fragments 1a-d
Coptic: ⲁⲩⲱ ⲛⲁⲓ ⲛⲉ ⲛⲉⲥⲓⲟⲩⲣ ⲉⲧⲉⲙⲛⲧⲟⲩϣⲏⲣⲉ ⲙⲙⲁⲩ ⲛⲧⲉⲧⲥⲁⲣⲝ .
English: And these people are the eunuchs, who do not have children according to the flesh.
Arabic: وهؤلاء هم الخصيان الذين ليس لهم أبناء بالجسد
Text: Abraham Our Father: ZH fragments 1a-d
Coptic: ⲉⲁⲩϣⲱⲡⲉ ⲇⲉ ⲛⲉⲓⲱⲧ ⲛϩⲁϩ ⲛϣⲏⲣⲉ . ⲛⲧⲉⲡⲛⲟⲩⲧⲉ .
English: But they instead are fathers to many children of God,
Arabic: الذين صاروا آباء لكثير من أبناء الله
Text: Abraham Our Father: ZH fragments 1a-d
Coptic: ⲉⲃⲟⲗ ϫⲉⲕⲁⲛ ⲉϣϫⲉ ⲙⲛⲧⲟⲩϣⲏⲣⲉ  ⲙⲙⲁⲩ . ⲏ ⲉϣϫⲉ ⲟⲩⲛⲧⲁⲩ . ⲛⲧⲟϥ ⲙⲙⲁⲩ . ⲉⲁⲩⲁⲡⲟⲧⲁⲥⲥⲉ ⲙⲙⲟⲟⲩ ⲧⲏⲣⲟⲩ ⲙⲛϩⲛⲁⲩ ⲛⲓⲙ ⲉⲧϣⲟⲟⲡ ⲛⲁⲩ .
English: because, since they do not have children, or renounced all those they did have along with all their material possessions,
Arabic: بما أنه ليس لهم أبناء أو كان لديهم وتركوهم مع كل ما لديهم من متاع
Text: Abraham Our Father: ZH fragments 1a-d
Coptic: ⲁⲩϥⲓ ⲙⲡⲉⲩⲥⲧⲁⲩⲣⲟⲥ ⲁⲩⲟⲩⲁϩⲟⲩ ⲛⲥⲁⲡϫⲟⲉⲓⲥ .
English: they 'took their cross and followed the Lord.'
Arabic: حملوا صليبهم وتبعوا الرب
Text: Abraham Our Father: ZH fragments 1a-d
Coptic: ϩⲛⲧⲉⲓⲙⲓⲛⲉ ⲇⲉ ⲛⲉ ⲛⲉⲛⲉⲓⲟⲧⲉ  ⲉⲧⲟⲩⲁⲁⲃ ⲛⲉⲡⲣⲟⲫⲏⲧⲏⲥ ⲙⲛⲛⲁⲡⲟⲥⲧⲟⲗⲟⲥ .
English: And such are our holy ancestors, the prophets and the apostles,
Arabic: وهذه هي الشخصية التي كان عليها آبائنا القديسين الأنبياء والرسل
Text: Abraham Our Father: ZH fragments 1a-d
Coptic: ⲛⲁⲓ ⲛⲁⲙⲉ ⲛⲧⲁⲩϣⲱⲡⲉ ⲛⲥⲓⲟⲩⲣ ⲉⲧⲃⲉⲧⲙⲛⲧⲣⲣⲟ ⲙⲡⲛⲟⲩⲧⲉ .
English: who truly were 'eunuchs for the sake of the kingdom of God,'
Arabic: هؤلاء بالحقيقة صاروا خصياناً لأجل ملكوت الله
Text: Abraham Our Father: ZH fragments 1a-d
Coptic: ⲁⲩⲱ ⲧⲁⲓ ⲧⲉ ⲧϩⲉ ⲉⲛⲧⲁⲩϣⲱⲡⲉ ⲛⲉⲓⲱⲧ ⲛϩⲁϩ ⲛⲗⲁⲟⲥ . ⲕⲁⲧⲁⲡϣⲁϫⲉ ⲙⲡϫⲟⲉⲓⲥ
English: and as a result they were fathers to many people, according to the saying of the Lord,
Arabic: وبهذا صاروا آباء لشعوب كثيرة حسب كلام الرب
Text: Abraham Our Father: ZH fragments 1a-d
Coptic: ϫⲉⲟⲩⲟⲛ ⲛⲓⲙ ⲉⲛⲧⲁϥⲕⲁⲏⲉⲓ ⲛⲥⲱϥ . ⲏ ⲥⲟⲛ . ⲏ ⲥⲱⲛⲉ . ⲏ ⲉⲓⲱⲧ . ⲏ ⲙⲁⲁⲩ . ⲏ ⲥϩⲓⲙⲉ . ⲏ ϣⲏⲣⲉ . ⲏ ϣⲉⲉⲣⲉ . ⲏ ⲥⲱϣⲉ  ⲉⲧⲃⲉⲡⲁⲣⲁⲛ . ϥⲛⲁϫⲓⲧⲟⲩ ⲛϩⲁϩ ⲛⲕⲱⲃ ⲁⲩⲱ ⲛϥⲕⲗⲏⲣⲟⲛⲟⲙⲉⲓ  ⲙⲡⲱⲛϩ ϣⲁⲉⲛⲉϩ 
English: Everyone who renounces household, or brother or sister, or father or mother, or wife, or son or daughter, or community, he will receive them back manifold and will inherit eternal life.'
Arabic: لأن كل من ترك بيتاً أو أخاً أو أختاً أو أباَ أو أماَ أو زوجةً أو ابناً أو أبنة أو حقلاً لأجل اسمي سوف يأخذ أضعافاً ويرث الحياة الأبدية
Text: Abraham Our Father: ZH fragments 1a-d
Coptic: ⲉⲧⲃⲉⲡⲁⲓ ⲛⲉⲥⲛⲏⲩ  ⲙⲡⲱⲣ ⲉⲧⲣⲉⲡⲟⲩⲁ ⲡⲟⲩⲁ ⲙⲙⲟⲛ ϩⲣⲟϣ ⲉⲡⲉⲧϩⲓⲧⲟⲩⲱϥ ϩⲙⲡⲉⲛⲙⲉⲉⲩⲉ ⲙⲙⲛⲧϣⲙⲙⲟ ⲉⲧϣⲟⲟⲡ ⲛϩⲏⲧⲛ . ⲉⲛⲡⲏϣ ϩⲙⲡⲉⲛϩⲏⲧ ⲉϩⲟⲩⲛ ⲉⲛⲉⲛⲉⲣⲏⲩ .
English: Therefore, brethren, do not let each one of us be a burden to our neighbor due to the alienation which exists among us and by it we are divided in our hearts towards our companions
Arabic: لأجل هذا أيها الأخوة فلا يثقل أحد منا على من عنده متذكرين الغربة التي فينا منقسمين في قلوبنا نحو بعضنا البعض
Text: Abraham Our Father: ZH fragments 1a-d
Coptic: ⲁⲗⲗⲁ ϩⲱⲥ ϣⲃⲣⲣϩⲱⲃ ⲛⲧⲉⲡⲛⲟⲩⲧⲉ .
English: But as fellow-laborers of God,
Arabic: لكن كشركاء في عمل الرب
Text: Abraham Our Father: ZH fragments 1a-d
Coptic: ⲙⲁⲣⲉⲡⲟⲩⲁ ⲡⲟⲩⲁ ⲙⲙⲟⲛ ϥⲓϩⲁⲡⲉⲧϩⲓⲧⲟⲩⲱϥ ⲉⲓⲧⲉ ⲛⲟϭ . ⲉⲓⲧⲉ ⲕⲟⲩⲓ .
English: Let each one of us support our neighbor, either senior or junior in rank,
Arabic: فليتحمل كل واحد منا جاره سواء كان كبيراً أو صغيراً
Text: Abraham Our Father: ZH fragments 1a-d
Coptic: ⲁⲩⲱ ⲛⲧⲛⲙⲉⲣⲉⲟⲩⲱϩ ⲙⲛⲛⲉⲛⲉⲣⲏⲩ ϩⲛⲟⲩⲉⲓⲣⲏⲛⲏ .
English: and let us love living with our companions peacefully,
Arabic: ودعونا نحب العيش بسلام مع بعضنا البعض
Text: Abraham Our Father: ZH fragments 1a-d
Coptic: ⲁϫⲛⲛⲟⲃⲉ ϩⲓⲕⲣⲟϥ . ⲛⲧϩⲉ ⲙⲡⲛⲟⲩⲧⲉ ⲙⲛⲛⲉϥⲁⲅⲅⲉⲗⲟⲥ ⲉⲧⲟⲩⲏϩ ϩⲛⲙⲡⲏⲩⲉ 
English: without sin or deceit, just as God and his angels live in heaven.
Arabic: بدون خطية أو غش كمثال الله مع ملائكته الساكنة في السموات
Text: Abraham Our Father: ZH fragments 1a-d
Coptic: ⲛⲓⲙ ⲛϣⲏⲣⲉ ⲛⲣⲙⲛϩⲏⲧ ⲛⲉⲧⲛⲁⲉⲡⲓⲑⲩⲙⲉⲓ ⲁⲛ ⲉⲣϩⲱⲃ ⲉⲛϩⲱⲃ ⲉⲧⲉⲣⲉⲡⲉⲩⲉⲓⲱⲧ ⲛⲇⲓⲕⲁⲓⲟⲥ ⲣϩⲱⲃ ⲉⲣⲟϥ .
English: [Who] are the children of wise men who will not wish to do the work which their righteous father did?
Arabic: مَـ[ن] مِن الأبناء الحكماء لا يرغب في أن يعمل الأعمال التي كان يعملها أبوهم الصالح
Text: Abraham Our Father: ZH fragments 1a-d
Coptic: ⲛⲓⲙ ⲛⲥⲟⲛ ⲛⲥⲁⲃⲉ ⲛⲉⲧⲛⲁⲟⲩⲁϩⲟⲩ ⲁⲛ ⲛⲥⲁⲡⲉⲥⲙⲟⲧ ⲛⲛⲉⲩⲥⲛⲏⲩ ⲙⲡⲓⲥⲧⲟⲥ ⲉⲟ ⲛⲛⲟϭ ⲉⲣⲟⲟⲩ 
English: Which wise brother will not follow the pattern of their faithful brethren who are superior in rank to them?
Arabic: من من الإخوة الحكماء لن يتبع سلوك أخوتهم الأمناء الأعظم منهم
Text: Abraham Our Father: ZH fragments 1a-d
Coptic: ⲉⲧⲉⲡⲁⲓ ⲡⲉ ϫⲉⲛⲓⲙ ⲛⲣⲱⲙⲉ ⲛⲥⲟⲫⲟⲥ ⲛⲉⲧⲛⲁⲉⲡⲓⲑⲩⲙⲉⲓ ⲁⲛ ⲉⲣϩⲱⲃ ⲉⲛⲉϩⲃⲏⲩⲉ ⲉⲧⲣⲉⲡⲉⲩⲉⲓⲱⲧ ⲉⲧϩⲛⲙⲡⲏⲩⲉ ⲣϩⲱⲃ ⲉⲣⲟⲟⲩ
English: This means: which wise people will not wish to do the works which their father who is in heaven did;
Arabic: هذا يعني: أي من الرجال الحكماء لا يرغب في عمل الأعمال التي يعملها أبوهم الذي في السموات
Text: Abraham Our Father: ZH fragments 1a-d
Coptic: ⲉⲧⲉⲡⲛⲟⲩⲧⲉ ⲡⲉ ⲙⲛⲡⲉⲛϫⲟⲉⲓⲥ ⲓⲏⲥⲟⲩⲥ
English: who is God and our Lord Jesus?
Arabic: الذي هو الله وربنا يسوع
Text: Abraham Our Father: ZH fragments 1a-d
Coptic: ⲁⲩⲱ ⲛⲥⲉⲟⲩⲁϩⲟⲩ ⲛⲥⲁⲡⲉⲥⲙⲟⲧ ⲛⲛⲁⲅⲅⲉⲗⲟⲥ ⲙⲡϫⲟⲉⲓⲥ . ⲙⲛⲡⲉⲥⲙⲟⲧ ⲛⲛⲉⲡⲣⲟⲫⲏⲧⲏⲥ . ⲙⲛⲡⲉⲥⲙⲟⲧ ⲙⲡⲁⲩⲗⲟⲥ ⲙⲛⲛⲁⲡⲟⲥⲧⲟⲗⲟⲥ ⲧⲏⲣⲟⲩ ⲛⲁⲓ ⲉⲛⲧⲁⲩϫⲟⲟⲥ
English: Moreover, they follow the pattern of the angels of the Lord and the pattern of the prophets and the pattern of Paul, and all the apostles who said,
Arabic: وهم يتبعون مثال ملائكة الرب ومثال الأنبياء وصورة بولس وكل الرسل هؤلاء الذين قالوا
Text: Abraham Our Father: ZH fragments 1a-d
Coptic: ϫⲉⲟⲩⲉϩⲧⲏⲩⲧⲛ ⲛⲥⲁⲡⲉⲛⲥⲙⲟⲧ ⲡⲉⲛⲧⲱϣ . ⲧⲉⲛⲡⲓⲥⲧⲓⲥ ⲧⲉⲛⲙⲛⲧϩⲁⲣϣϩⲏⲧ ⲧⲉⲛⲁⲅⲁⲡⲏ . ⲧⲉⲛϩⲩⲡⲟⲙⲟⲛⲏ . ⲛⲉⲛⲇⲓⲱⲅⲙⲟⲥ . ⲛⲉⲛϩⲓⲥⲉ .
English: Follow our pattern, our ordinance, our faith, our patience, our love, our endurance, our persecutions, our labors.'
Arabic: اتبعوا مثالنا، وترتيباتنا، وايماننا، وصبرنا، ومحبتنا، وطول أناتنا، ، واضطهادنا، وأتعابنا
Text: Abraham Our Father: ZH fragments 1a-d
Coptic: ⲉⲓⲧⲁ ⲟⲛ ϫⲉⲁⲛⲧⲁⲁⲛ ⲛⲏⲧⲛ ⲛⲥⲙⲟⲧ .
English: Then also, 'We gave ourselves to you as a pattern [to follow].'
Arabic: ثم أيضاً نحن قد وضعنا أنفسنا مثالاً لكم
Text: Abraham Our Father: ZH fragments 1a-d
Coptic: ⲁⲩⲱ ⲟⲛ ϫⲉϫⲓ ϭⲉ ⲙⲡⲉⲥⲙⲟⲧ ⲛⲁⲥⲛⲏⲩ ⲙⲡϩⲓⲥⲉ ⲙⲛⲧⲙⲛⲧϩⲁⲣϣϩⲏⲧ ⲛⲛⲉⲡⲣⲟⲫⲏⲧⲏⲥ . 
English: And also, “Receive, my brethren, the pattern of the labor and patience of the prophets.”
Arabic: وأيضاً ياأخوتي أتخذوا مثال تعب وصبر الأنبياء
Text: Abraham Our Father: ZH fragments 1a-d
Coptic: ⲡⲁⲗⲓⲛ ⲟⲛ ϫⲉⲉⲕⲉⲉⲓⲣⲉ ⲙⲙⲟⲕ ⲛⲥⲙⲟⲧ ϩⲛϩⲱⲃ ⲛⲓⲙ
English: Again, You will make yourself a pattern in everything.'
Arabic: أيضاً فإنك ستجعل من نفسك مثالاً في كل أمر
Text: Abraham Our Father: ZH fragments 1a-d
Coptic: ⲉⲓⲧⲁ ⲟⲛ ϫⲉ ⲛϩⲗⲗⲱ ⲟⲛ ⲛⲧⲉⲓϩⲉ ϩⲛⲟⲩⲥⲙⲟⲧ ⲉϥⲟⲩⲁⲁⲃ .
English: Then also, 'The elder women of this sort are a holy pattern.'
Arabic: ثم أيضاً العجائز بهذه الكيفية هن مثال مقدس
Text: Abraham Our Father: ZH fragments 1a-d
Coptic: ⲙⲁⲗⲓⲥⲧⲁ ⲇⲉ ⲉⲣⲉⲧⲉⲅⲣⲁⲫⲏ ⲧⲁⲙⲟ ⲙⲙⲟⲛ ⲉⲧⲃⲉⲡⲉⲛϫⲟⲉⲓⲥ ⲓⲏⲥⲟⲩⲥ .
English: And most especially the Scriptures teach us about our Lord Jesus,
Arabic: ولاسيما الكتب المقسة تخبرنا عن الرب يسوع
Text: Abraham Our Father: ZH fragments 1a-d
Coptic: ϫⲉⲡⲁⲓ ⲉⲛⲧⲁϥⲕⲱ ⲛⲏⲧⲛ ⲛⲟⲩⲥⲙⲟⲧ ϫⲉⲕⲁⲥ ⲉⲧⲣⲉⲉⲧⲛⲁⲟⲩⲉϩⲧⲏⲩⲧⲛ ⲛⲥⲁⲛⲉϥϩⲓⲟⲟⲩⲉ .
English: that he is the one who set for you a pattern so that you might follow his lead.
Arabic: لأن هذا هو من وضع لكم المثال كي ما تتبعوا سبله
Text: Abraham Our Father: ZH fragments 1a-d
Coptic:  ⲛⲉϥϭⲓϫ ⲛⲉⲛⲧⲁⲩⲡⲗⲁⲥⲥⲉ ⲙⲙⲟⲛ ⲁⲩⲧⲁⲙⲓⲟⲛ 
English: It was his hands that formed us and created us.
Arabic: يديه التي جبلتنا وخلقتنا
Text: Abraham Our Father: ZH fragments 1a-d
Coptic: ⲉⲧⲃⲉⲡⲁⲓ ⲕⲁⲧⲁⲛⲉⲅⲣⲁⲫⲏ ⲡⲛⲟⲩⲧⲉ ⲁⲩⲱ ⲡⲉⲛϫⲟⲉⲓⲥ ⲓⲏⲥⲟⲩⲥ ⲣϩⲱⲃ ⲉⲡⲟⲩϫⲁⲓ ⲛⲣⲱⲙⲉ ⲛⲓⲙ ϣⲁϩⲣⲁⲓ  ⲉⲧⲉⲛⲟⲩ .  ⲕⲁⲧⲁⲡϣⲁϫⲉ ⲙⲡⲁⲡⲟⲥⲧⲟⲗⲟⲥ
English: Therefore, according to the Scriptures, God and our Lord Jesus work to save all humanity up to now, according to the saying of the apostle,
Arabic: لذلك حسب الكتاب المقدس يعمل الله وربنا يسوع لخلاص كل البشرية  حتى الآن كقول الرسول
Text: Abraham Our Father: ZH fragments 1a-d
Coptic: ϫⲉⲡⲉⲛⲧⲁϥⲣϩⲱⲃ ⲇⲉ ⲉⲣⲟⲛ ⲉⲡⲁⲓ ⲡⲉ ⲡⲛⲟⲩⲧⲉ
English: The one who works for us is God.'
Arabic: أن الذي يعمل هذا لأجلنا هو الله
Text: Abraham Our Father: ZH fragments 1a-d
Coptic: ⲁϣ ⲡⲉ ⲡⲉⲥⲙⲟⲧ ⲛⲛⲁⲅⲅⲉⲗⲟⲥ ⲉⲧϩⲛⲙⲡⲏⲩⲉ .
English: What is the pattern of the angels in heaven,
Arabic: ما هي هيئة الملائكة الذين في السموات